Ufem schiff sälber händs dänn aber leider nöd gwüsst, dass ich sötti mitfahre. Ich sölli doch mal de pass abgäh und warte - wasi dänn au gmacht han. Und dänn hätt de A de B gholt und de B de C etc bis dass dänn mal eine (de chief engineer) wo gfunde hät, ja er hebi glaubs mal öppis uufgschnappet… Glücklicherwiis händs dänn tatsächli na e kabine frei gha, d.h. ich han dänn also tatsächlich  törfe mitfahre. Und mit kabine meini also so öppis richtigs, mit edel und grossem fänschter etc. Also ganz nett.